1.

Exportul produselor cu dublă utilizare neincluse pe lista din anexa I la regulament poate să facă obiectul autorizării sau interzicerii din motive de siguranță publică sau din considerente legate de drepturile omului [secțiunea 8 alineatul (1) din Regulamentul nr. 2 privind comerțul exterior și plățile externe (Aussenwirtschaftsverordnung – AWV)]. Măsura se aplică următoarelor numere naționale din Lista de control la export (din 2013): — 2B909 Mașini de deformare continuă și mașini cu funcții combinate prin rotație și deformare continuă, altele decât cele controlate prin 2B009, 2B109 și 2B209 din cadrul Regulamentului (CE) nr. nr. 428/2009 al Consiliului cu modificările ulterioare, prezentând toate caracteristicile menționate în continuare și componente proiectate special pentru acestea: (a) care, în conformitate cu specificațiile tehnice ale fabricantului, pot fi echipate cu unități de comandă numerică, comandă prin calculator sau comandă „play-back”; precum și (b) cu o forță de roluire mai mare de 60 kN, în cazul în care țara cumpărătoare sau țara de destinație este Siria. — 2B952 Echipamente care pot fi utilizate la manipularea substanțelor biologice altele decât cele controlate prin 2B352 din cadrul Regulamentului (CE) nr. 428/2009 al Consiliului cu modificările ulterioare, dacă țara cumpărătoare sau țara de destinație este Iran, Coreea de Nord sau Siria: (a) fermentoare care pot fi utilizate pentru cultivarea „microorganismelor” patogene sau a virusurilor, sau a celor care sunt apte pentru producerea toxinelor, fără propagare de aerosoli și cu o capacitate totală de 10 litri sau mai mare; (b) agitatoare pentru fermentoare controlate prin 2B352(a) din cadrul Regulamentului (CE) nr. 428/2009 al Consiliului cu modificările ulterioare. Notă tehnică: Fermentoarele includ bioreactoare, chemostate și sisteme în flux continuu. — 2B993 Echipamente pentru depunerea straturilor suprapuse metalice pentru substraturile non-electronice, după cum urmează, precum și componente și accesorii special proiectate pentru acestea, în cazul în care țara cumpărătoare sau țara de destinație este Iran: (a) echipamente de producție pentru depunerea vaporilor prin metode chimice (CVD); (b) echipamente de producție pentru depunerea vaporilor prin metode fizice cu fascicul de electroni (EB-PVD); (c) echipamente de producție pentru depunerea prin încălzire inductivă sau cu rezistență. — 5A902 Sisteme de supraveghere, echipamente și componente pentru TIC (tehnologii ale informației și comunicațiilor) pentru rețelele publice, în cazul în care locul de destinație este situat în afara teritoriului vamal al Uniunii Europene și în afara zonelor enumerate în partea 2 din anexa IIa la Regulamentul (CE) nr. 428/2009, după cum urmează: (a) Centrele de monitorizare (Instalații de monitorizare a aplicării legii) pentru sisteme de interceptare legală [(LI), de exemplu în conformitate cu ETSI ES 201 158, ETSI ES 201 671 sau cu standarde sau specificații echivalente] și componente special concepute pentru acestea; (b) Sisteme sau dispozitive de reținere de date privind convorbirile telefonice [de exemplu, Interceptare a informațiilor conexe (Intercept Related Information – IRI), în conformitate cu ETSI TS 102 656 sau cu standarde sau specificații echivalente] și componente special concepute pentru acestea. Notă tehnică: Datele privind convorbirile includ informațiile de semnalizare, cele de origine și cele de destinație (de exemplu, numerele de telefon, adresele IP sau MAC etc.), data și ora și originea geografică a comunicării. Notă: 5A902 nu supune controlului sistemele sau dispozitivele care sunt special concepute pentru oricare dintre următoarele scopuri: (a) facturare (b) funcții de colectare a datelor din cadrul elementelor de rețea (de exemplu, Exchange sau HLR) (c) calitatea serviciului rețelei (calitatea serviciului – QoS) sau (d) gradul de satisfacție a utilizatorilor (calitatea experienței – QoE) (e) operarea în cadrul societăților de telecomunicații (furnizorii de servicii) — 5A911 Stații de bază pentru radioul digital cu resurse partajate („trunked radio”), în cazul în care țara cumpărătoare sau țara de destinație este Sudan sau Sudanul de Sud. Notă tehnică: „Radioul cu resurse partajate”este o procedură de radiocomunicații mobile cu abonați mobili cărora le sunt atribuite game de frecvență pentru comunicații.„Radioul digital cu resurse partajate”(de exemplu, TETRA, Terrestrial Trunked Radio) utilizează modulația digitală. — 5D902 „Programe informatice”, în cazul în care locul de destinație este situat în afara teritoriului vamal al Uniunii Europene și în afara zonelor enumerate în partea 2 din anexa IIa la Regulamentul (CE) nr. 428/2009, după cum urmează: (a) „programe informatice” special concepute sau modificate pentru „dezvoltarea”, „producția” sau „utilizarea” instalațiilor, funcțiilor sau parametrilor de performanță supuși controlului conform listei 5A902; (b) „programe informatice” special concepute sau modificate pentru obținerea unor caracteristici, funcții sau parametrii de performanță supuși controlului conform listei 5A902. — 5D911 „Programe informatice” proiectate sau modificate special pentru „utilizarea” echipamentelor supuse controlului conform listei 5A911, în cazul în care țara cumpărătoare sau țara de destinație este Sudan sau Sudanul de Sud. — 5E902 „Tehnologie”, în conformitate cu Nota generală privind tehnologia pentru „dezvoltarea”, „producția” și „utilizarea” instalațiilor, funcțiilor sau caracteristicilor de performanță supuse controlului conform listei 5A902 sau „programe informatice” supuse controlului conform listei 5D902, atunci când locul de destinație se află în afara teritoriului vamal al Uniunii Europene și în afara zonelor enumerate în partea 2 din anexa IIa la Regulamentul (CE) nr. 428/2009. — 6A908 Sisteme radar de navigare sau supraveghere pentru controlul traficului maritim sau aerian, la care nu se face referire la articolele 6A008 sau 6A108 din cadrul Regulamentului (CE) nr. 428/2009 al Consiliului cu modificările ulterioare, și componentele aferente special concepute, în cazul în care țara cumpărătoare sau țara de destinație este Iran. — 6D908 „Programe informatice” dezvoltate sau modificate special pentru „dezvoltarea”, „producerea” sau „utilizarea” echipamentelor descrise la 6A908, în cazul în care țara cumpărătoare sau țara de destinație este Iran. — 9A991 Vehicule terestre la care nu se face referire în partea I A din Lista de control la export, după cum urmează: (a) remorci și semiremorci platformă cu o sarcină utilă cuprinsă între 25 000 kg și cel mult 70 000 kg sau care prezintă una sau mai multe caracteristici militare și care pot transporta vehiculele controlate la punctul 0006 din partea I A, precum și vehicule de tractare adecvate pentru transportul acestora și care prezintă una sau mai multe caracteristici militare, în cazul în care țara cumpărătoare sau țara de destinație este Iran, Libia, Myanmar, Coreea de Nord, Pakistan, Somalia sau Siria; Notă: Vehiculele de tractare în sensul 9A991(a) includ toate vehiculele care au ca funcție primară tractarea; (b) alte camioane și vehicule de teren care prezintă una sau mai multe caracteristici militare, în cazul în care țara cumpărătoare sau țara de destinație este Iran, Libia, Myanmar, Coreea de Nord, Somalia sau Siria. Nota 1: Caracteristicile militare, conform definiției de la 9A991, includ: (a) capacitatea de a traversa vaduri adânci de 1,2 m sau mai mult; (b) monturi pentru arme și armament; (c) monturi pentru plasă de camuflaj; (d) lucarne cu formă rotundă, cu învelitoare rabatabile sau culisante; (e) email de tip militar; (f) atelaj de remorcare cu pini, cu așa-numita priză„NATO”. Nota 2: 9A991 nu supune controlului vehiculele terestre atunci când sunt folosite în interes personal. 9A992 Camioane, după cum urmează: (a) camioane cu tracțiune integrală cu o sarcină utilă de cel puțin 1 000 kg, în cazul în care țara cumpărătoare sau țara de destinație este Coreea de Nord; (b) camioane cu trei sau mai multe axe și greutate brută maximă autorizată de peste 20 000 kg, în cazul în care țara cumpărătoare sau țara de destinație este Iran sau Siria. — 9A993 Elicoptere, sisteme de transmisie a puterii la elicoptere, motoarele cu turbine cu gaz și generatoare de putere auxiliare (sisteme APU) pentru elicoptere, precum și componente special concepute pentru acestea, în cazul în care țara cumpărătoare sau țara de destinație este Cuba, Iran, Libia, Myanmar, Coreea de Nord, Somalia sau Siria. — 9A994 Generatoare de putere răcite cu aer (motoare aeronautice) cu o capacitate cilindrică de cel puțin 100 cm3 sau de cel mult 600 cm3, care pot fi utilizate la „vehicule aeriene” nepilotate, și componente special concepute pentru acestea, în cazul în care țara cumpărătoare sau țara de destinație este Iran. — 9E991 „Tehnologie”, în conformitate cu Nota generală privind tehnologia pentru „dezvoltarea” sau „producția” echipamentelor supuse controlului conform 9A993, în cazul în care țara cumpărătoare sau țara de destinație este Cuba, Iran, Libia, Myanmar, Coreea de Nord sau Siria.